Samsung ընկերությունը պաշտոնապես ներկայացրեց աշխարհի առաջին ճկված էկրանով սմարթֆոնը: Այս նոր սարքը ստացել է Galaxy Round անվանումը: Արտաքնապես սմարթֆոնը հիշեցնում է Galaxy S3 և Galaxy S4 սմարֆոնների մեջտեղում ընկած ինչ-որ մոդել: Հեռախոսի էկրանը ճկված է ուղղահայաց առանցքի շուրջ: Ըստ Samsung-ի, ճկված էկրանի առավելությունները կարելի է տեսնել հավելվածներում, ինչպես նաև դրանով հնարավոր է ղեկավարել երգերի նվագարկումը (փոխել հաջորդ/նախորդ երգը՝ էկրանի աջ կամ ձախ կողմերը սեղմելով):